wannaphong/clean_thaiwikipedia huggingface dataset:
# วรินทร วัตรสังข์
วรินทร วัตรสังข์ หรือที่รู้จักกันดีในชื่อ แอนนา ทีวีพูล   เป็นอดีตนักแสดง นางงาม และพิธีกรชาวไทย เกิดวันที่ 18 สิงหาคม 2527เป็นคนจังหวัด นนทบุรี  

 ประวัติ 
แอนนา วรินทร วัตรสังข์ ประวัติแอนนาวรินทรหรือที่รู้จักกันดีในชื่อ  แอนนา ทีวีพูล เป็นอดีตนักข่าวบันเทิงและพิธีกรสาวมากความสามารถ เธอเริ่มต้นเส้นทางในวงการบันเทิงจากการเป็นนักข่าวของสำนักข่าวทีวีพูล ก่อนจะก้าวขึ้นมาเป็นพิธีกรรายการบันเทิงชื่อดัง สร้างชื่อเสียงให้เธอเป็นที่รู้จักอย่างกว้างขวาง
แม้  วรินทร  จะต้องเผชิญกับวิกฤตชีวิตหลายครั้ง เช่น ช่วงน้ำท่วมใหญ่ปี 2554-2555 ที่ทำให้เธอต้องลาออกจากงานประจำเพื่อไปทำงานต่างประเทศ หรือปัญหาคดีความเรื่องหวยทิพย์ แต่แอนนาก็ไม่เคยยอมแพ้ เธอกลับมาผงาดในวงการบันเทิงอีกครั้งในฐานะพิธีกรรายการ "เผ็ดมันส์บันเทิง" ทางช่อง 8 และยังสร้างรายได้อย่างเป็นกอบเป็นกำจากอาชีพเสริมมากมาย ทั้งการไลฟ์ขายสินค้า รีวิวสินค้า และช่องยูทูบของตัวเอง และเธอเป็นเพื่อนสนิทนักแสดงสาวชื่อดัง ภัทรธิดา พัชรวีระพงษ์โดยทั้งคู่เริ่มสนิทกันตั้งแต่ตอนเรียนมหาวิทยาลัย ปี 1

 ชีวิตส่วนตัว 
ด้านชีวิตส่วนตัว วรินทร เคยคบหาดูใจกับแฟนหนุ่มนอกวงการมานานกว่า 5 ปี และรับเด็กมาเลี้ยงเป็นลูกบุญธรรมคนหนึ่ง ชื่อ น้องแอร์พอร์ต ปัจจุบันแอนนากลับมาโสดอีกครั้ง แม้ว่าจะเลิกรากันแล้ว แต่ทั้งคู่ยังเป็นเพื่อนที่ดีต่อกัน 

 วงการบันเทิง 
เริ่มจากการชีวิตนักข่าวบันเทิงวงการบันเทิงแอนนาทีวีพูล ต่อมาทำงานเป็นพิธีกรรายการบันเทิงที่สำนักข่าวทีวีพูล ทำให้เริ่มเป็นที่รู้จักมากขึ้นในนาม แอนนา ทีวีพูล เมื่อเกิดเหตุการณ์น้ำท่วมครั้งใหญ่ช่วงปี 2554-2555 เข้าสู่ช่วงวิกฤตหลาย ๆ อย่าง เธอจึงตัดสินใจลาออกจากงานประจำ และเดินทางไปทำงานที่ประเทศสวิตเซอร์แลนด์ จนสามารถปลดหนี้ให้กับครอบครัวได้ ต่อมาแอนนาเดินทางกลับไทย และเริ่มมีงานในวงการบันเทิงอีกครั้ง ปัจจุบันเป็นพิธีกรรายการ เผ็ดมันส์บันเทิง ทางช่อง 8 นอกจากนี้ยังมีอาชีพเสริมอื่น ๆ ไม่ว่าจะเป็น ไลฟ์สดขายของ รีวิวสินค้า รวมถึง ยูทูบเบอร์ นอกจากนี้แอนนา ยังคว้ามงกุฎจากเวทีสาวข้ามเพศอย่าง Miss Thai ACDC 2020 รวมถึงเป็นตัวแทนจากประเทศไทยในการประกวด Miss ACDC 2020 อีกด้วย 

 คดีความ 
วันที่  21 พ.ค. 2567 แอนนา วรินทร โดนกล่าวหาว่าเปิดเพจหลอกขายทองแท่ง เหยื่อนับร้อยหลงเชื่อ สูญเงินหลายล้านที่  วรินทร วัตรสังข์ หรือ แอนนาทีวีพูล เธอถูกตามหมายจับศาลจังหวัดกาญจนบุรี จ.328 / 2567  ลงวันที่ 17 พ.ค.67 โดยกล่าวหาว่า “ฉ้อโกงประชาชน”    ตอนนี้ปัจจุบันได้ถูกประกันตัวออกมาแล้วอยู่ในระหว่างการต่อสู้คดี

 ผลงาน 
 ละครโทรทัศน์ 
 ปี พ.ศ.  เรื่อง  บทบาท  ออกอากาศ 2563  เลดี้บานฉ่ำ แอนนี่ (รับเชิญ) ช่องวัน 31 ปอบผีเจ้า2 ชาวบ้าน (รับเชิญ) ช่อง 8 2566  Show Me Love แค่อยากบอกรัก แม่กีกี้GrandTV

 พิธีกร 
 รายการ spicy ช่องทีวีพูล
 รายการ tvpool tonight ช่อง5 พิธีกรภาคสนาม
 เผ็ดมันส์บันเทิง ช่อง 8

 การประกวด 
 Miss Thai ACDC 2020
 รองอันดับ1 Miss ACDC 2012
# แบวอนอต
แบวอนอต   เป็นนครในอำเภอกลาง เทศมณฑลแบวอนอต จังหวัดฟอร์ส ประเทศอิหร่าน ทำหน้าที่เป็นทั้งเมืองหลักของเทศมณฑลและอำเภอ ตั้งอยู่ในระดับความสูง Location of Bavanat - Falling Rain Genomics

จากสำมะโน ค.ศ. 200 นครนี้มีประชากร 9,645 คนใน 2,638 ครัวเรือน ต่อมาในสำมะโน ค.ศ. 2011 ประชากรเพิ่มขึ้นเป็น 10,670 คนใน 3,030 ครัวเรือน และสำมะโนล่าสุดใน ค.ศ. 2016 มีประชากรทั้งหมด 9,776 คนใน 2,975 ครัวเรือน

 หมายเหตุ
# อำเภอโชเซ
อำเภอโชเซ  เป็นอำเภอที่ตั้งอยู่ในจังหวัดชิบะ ประเทศญี่ปุ่น มีขนาดพื้นที่ทั้งสิ้น  ณ วันที่ 1 เมษายน ค.ศ. 2024 อำเภอนี้มีจำนวนประชากรประมาณ 54,068 คน และมีความหนาแน่นของประชากร 238 คนต่อตารางกิโลเมตร เดิมอำเภอนี้เคยครอบคลุมพื้นที่ทั้งหมดของนครโมบาระ และส่วนเล็ก ๆ ของนครอิซูมิ

 เมืองและหมู่บ้าน 
 เมืองโชนัง
 เมืองอิจิโนมิยะ
 เมืองมุตสึซาวะ
 เมืองนางาระ
 เมืองชิราโกะ
 หมู่บ้านโชเซ

 เทศบาลข้างเคียง 
 นครโมบาระ
 นครอิจิฮาระ
 นครอิซูมิ
 เมืองโอตากิ
 นครโออามิชิราซาโตะ

 ภูมิศาสตร์ 
อำเภอโชเซครอบคลุมพื้นที่ทางตอนกลางของจังหวัดชิบะทางตะวันออกของคาบสมุทรโบโซ ทางตะวันตกของอำเภอครอบคลุมตั้งแต่แนวเนินเขาโบโซไปจนถึงที่ราบคูจูกูริ ทางตะวันออกของอำเภอทอดยาวไปตามชายฝั่งหาดคูจูกูริที่ติดกับมหาสมุทรแปซิฟิก แม่น้ำอิจิโนมิยะ ซึ่งมีความยาว  มีต้นน้ำมาจากแนวเนินเขาโบโซในเมืองโชนัง และไหลลงสู่มหาสมุทรแปซิฟิกที่หาดคูจูกูริในหมู่บ้านโชเซ

 ประวัติศาสตร์ 
 ยุคเอโดะ 
ในยุคเอโดะ พื้นที่เกือบทั้งหมดของอำเภอโชเซในปัจจุบันเดิมเคยเป็นดินแดนเท็นเรียวที่อยู่ภายใต้การควบคุมโดยตรงของรัฐบาลกลางและปกครองโดยซามูไรฮาตาโมโตะหลายคน ยกเว้นอิจิโนมิยะ ซึ่งส่วนใหญ่อยู่ภายใต้การปกครองของแคว้นศักดินาอิจิโนมิยะ ซึ่งเป็น อาณาเขตศักดินาที่ปกครองโดยตระกูลคาโนะภายใต้รัฐบาลโชกุนโทกูงาวะ

 ยุคใหม่ 
thumb|right|แผนที่อดีตเมืองและหมู่บ้านในอำเภอโชเซ โดยพื้นที่สีต่าง ๆ แสดงถึงเทศบาลในปัจจุบัน สีม่วงคือนครโมบาระในปัจจุบัน, สีฟ้าอ่อนคือหมู่บ้านไทโตที่แยกตัวไปรวมกับหมู่บ้านฟูรูซาวะในอำเภออิซูมิ ปัจจุบันอยู่ในนครอิซูมิ, สีเหลืองคือเมืองอิจิโนมิยะ, สีเขียวคือเมืองมุตสึซาวะ, สีแดงคือหมู่บ้านโชเซ, สีส้มคือเมืองชิราโกะ, สีฟ้าคือเมืองนางาระ, สีชมพูคือเมืองโชนัง

อำเภอโชเซก่อตั้งขึ้นเมื่อวันที่ 1 เมษายน ค.ศ. 1889 จากการรวมกันของอำเภอนางาระ (3 เมือง, 17 หมู่บ้าน) และอำเภอคามิฮาบุ (1 เมือง, 5 หมู่บ้าน) โดยตั้งที่ว่าการอำเภอโชเซที่เมืองโมบาระ

นับตั้งแต่ก่อตั้งอำเภอโชเซ มีการเปลี่ยนแปลงเขตการปกครองหลายครั้ง หมู่บ้านชิรากาตะได้รับการยกฐานะเป็นเมืองเมื่อวันที่ 11 กุมภาพันธ์ ค.ศ. 1940 เมืองโมบาระได้รับการยกฐานะเป็นนครและแยกตัวออกจากอำเภอโชเซเมื่อวันที่ 1 เมษายน ค.ศ. 1952 หมู่บ้านไทโตแยกตัวออกจากอำเภอโชเซไปรวมกับหมู่บ้านฟูรูซาวะในอำเภออิซูมิ หมู่บ้านนางาระได้รับการยกฐานะเป็นเมืองเมื่อวันที่ 29 เมษายน ค.ศ. 1955 เมืองฮนโนรวมเข้ากับนครโมบาระเมื่อวันที่ 1 พฤษภาคม ค.ศ. 1972 หมู่บ้านมุตสึซาวะได้รับการยกฐานะเป็นเมืองเมื่อวันที่ 1 เมษายน ค.ศ. 1983 ปัจจุบันอำเภอโชเซประกอบด้วย 5 เมือง และ 1 หมู่บ้าน

แผนการผนวกรวมเทศบาลต่าง ๆ ในอำเภอโชเซเข้ากับนครโมบาระแล้วยุบอำเภอโชเซ ได้มีการเริ่มต้นประชุมหารือกันใน ค.ศ. 2002 ท้ายที่สุดที่ประชุมใน ค.ศ. 2002 ล้มเหลวในการบรรลุฉันทามติ เช่นเดียวกับที่ประชุมใน ค.ศ. 2006 ต่อมามีการจัดตั้งที่ประชุมควบรวมเทศบาลในอำเภอโชเซ  ขึ้นอีกเมื่อ ค.ศ. 2007 แต่ก็ถูกยุบไปหลังจากผ่านไปหนึ่งปี

 เศรษฐกิจ 
เศรษฐกิจชายฝั่งทะเลของอำเภอโชเซเดิมเคยพึ่งพากับอุตสาหกรรมประมง แต่การทำประมงในอำเภอนี้กลับลดลงมาเป็นเวลานานแล้ว ในปัจจุบัน อำเภอนี้มีการผลิตผักและผลไม้ในโรงเรือนกันอย่างแพร่หลาย พื้นที่ที่เป็นภูเขาอันได้แก่ เมืองนางาระ เมืองโชนัง และเมืองมุตสึซาวะ เคยเป็นศูนย์กลางการเกษตรที่สำคัญ แต่ด้วยความที่อำเภอโชเซอยู่ใกล้กับเขตอุตสาหกรรมเคโย จึงได้เปลี่ยนพื้นที่เกษตรกรรมให้กลายเป็นศูนย์กลางของอุตสาหกรรมขนาดเล็กและบ้านจัดสรร การท่องเที่ยวในพื้นที่ชายฝั่งทะเลก็เพิ่มขึ้นเนื่องจากบริเวณนี้อยู่ใกล้กับเขตมหานครโตเกียวและมีการเชื่อมต่อด้วยทางรถไฟ
# ศตวรรษแห่งความอัปยศอดสู
ศตวรรษแห่งความอัปยศอดสู (, 'ร้อยปีแห่งการถูกกดขี่จากนานาชาติ') หมายถึงช่วงเวลาใน ประวัติศาสตร์จีน ที่เริ่มตั้งแต่ สงครามฝิ่นครั้งที่หนึ่ง (ค.ศ. 1839–1842) และสิ้นสุดในปี ค.ศ. 1945 เมื่อจีน (ในขณะนั้นคือ สาธารณรัฐจีน) ผลจากหลัง สงครามโลกครั้งที่สอง ในฐานะหนึ่งใน บิ๊กโฟร์ และสถาปนาเป็น สมาชิกถาวร ของ คณะมนตรีความมั่นคงแห่งสหประชาชาติ หรือในทางกลับกันคือสิ้นสุดในปี ค.ศ. 1949 ด้วยการ สถาปนาสาธารณรัฐประชาชนจีน ในระยะเวลาที่ยาวนานนับศตวรรษจะเห็นได้จากความเสื่อมถอย ความพ่ายแพ้ และการกระจายตัวทางการเมืองหลังจาก ราชวงศ์ชิง ได้ถูกโค่นล้มโดยปฏิวัติซินไห่และถูกนานาชาติข่มขี่กดขี่อยู่บ่อยครั้ง

นักประวัติศาสตร์ได้ลงความเห็นถึงความอ่อนแอของราชวงศ์ชิงต่อลัทธิจักรวรรดินิยมของต่างประเทศในศตวรรษที่ 19 โดยมีพื้นฐานมาจากความอ่อนแอทางด้านการเดินเรือทางทะเลเป็นหลัก แต่ก็ประสบความสำเร็จทางทหารต่อชาติตะวันตกบนบก นักประวัติศาสตร์ เอ็ดเวิร์ด แอล. ไดรเยอร์ กล่าวว่า “ความอัปยศอดสูของจีนในศตวรรษที่ 19 เกี่ยวข้องอย่างมากเกี่ยวกับปัจจัยการเดินเรือและยุทธวิธีของจีนทางทะเล ในช่วงเริ่มต้นของสงครามฝิ่นครั้งแรก จีนไม่มีกองทัพเรือที่เป็นเอกภาพมากนัก และจีนยังไม่ได้พัฒนาเทคโลยีเกี่ยวกับเรือของตัวเองถ้าเทียบกับเรือกำปั้นฝั่งยุโรปอย่างอังกฤษ ในช่วงสงครามฝิ่นครั้งที่สอง (พ.ศ. 2399-2503) ราชวงศ์ชิงมิอาจหยุดยั้งการบุกยึดครองจากชาติตะวันตกได้ ถึงแม้ว่ากองทัพจีนจะมีขนาดใหญ่แต่ก็ไม่สามารถเอาชนะกับกองทัพฝั่งตะวันตกได้อีกเลยเพราะขาดความเข้าใจในเรื่องเทคโนโลยีและยุทธวิถีฝั่งตะวันตก แต่ความพ่ายแพ้ทางทะเลและภัยคุกคามต่อการจราจรทางเรือกลไฟไปยังไต้หวัน ทำให้จีนต้องยุติสันติภาพด้วยเงื่อนไขที่ไม่เอื้ออำนวย”Edward L. Dreyer, Zheng He: China and the Ocean in the Early Ming Dynasty, 1405–1433 (New York:
Pearson Education Inc., 2007), p. 180
 
หมวดหมู่:ยุคสมัยในประวัติศาสตร์
หมวดหมู่:สาธารณรัฐจีน (ค.ศ. 1912–1949)
หมวดหมู่:จักรวรรดินิยม
หมวดหมู่:ประวัติศาสตร์นิพนธ์จีน
หมวดหมู่:บทความที่มีข้อความภาษาจีน
# ถนนมหารัถยา
ถนนมหารัถยา เป็นถนนหลวงซึ่งสร้างในสมัยกรุงศรีอยุธยา กว้าง 12 เมตร หรือ 6 วา ปูด้วยศิลาแลง มีหลักฐานปรากฏชื่อในคำให้การขุนหลวงวัดประดู่ทรงธรรม เอกสารจากหอหลวง ที่ระบุไว้ว่าในรัชสมัยสมเด็จพระเจ้าอยู่หัวบรมโกศ โปรดเกล้าฯ ให้เบิกตัวทูตมาเข้าเฝ้าที่พระราชวังหลวงผ่านถนนมหารัถยา

โดยมีพระบรมราชโองการให้เสนาบดีชั้นผู้ใหญ่สั่งให้กรมเมืองปรับปรุงทางคือถนนมหารัถยาที่มุ่งหน้าเข้าสู่พระราชวังหลวง พร้อมกับประกาศให้พ่อค้าแม่ค้ามาตั้งร้านค้าขายของตามทางที่แขกเมืองเดินทางผ่านเพื่อไปเข้าเฝ้า
# Carlito (แก้ความกำกวม)
Carlito อาจหมายถึง

 Carlito (genus) สกุลของทาร์เซียร์ฟิลิปปิน
 การ์ลิโต นักมวยปล้ำอาชีพชาวปวยร์โตรีโก
 Carlito (name) เป็นชื่อผู้ชายภาษาสเปนหรือภาษาโปรตุเกส
 Carlito เป็นนามแฝงของจอนนี่ ยาคอบเซ่น อดีตนักร้องนักเต้น Bubblegum/ ยูโรแดนซ์ ชาวเดนมาร์ก-สวีเดน
 Carlito (typeface)แบบอักษรที่ กูเกิล เปิดตัวพร้อมหน่วยเมตริกที่เข้ากันได้กับแบบอักษร Calibri ของ ไมโครซอฟท์
# ตำบลโอโซมเดเลโจนูบี
ตำบลโอโซมเดเลโจนูบี  เป็นตำบลในอำเภอกลาง เทศมณฑลแวร์แซฆอน จังหวัดอาเซอร์ไบจานตะวันออก ประเทศอิหร่าน โดยมีนครแวร์แซฆอนเป็นเมืองหลัก

จากสำมะโนแห่งชาติใน ค.ศ. 2006 ตำบลนี้มีประชากร 14,203 คนใน 3,074 ครัวเรือน จากนั้นในสำมะโน ค.ศ. 2011 มีประชากรลดลงเหลือ 14,184 คนใน 3,753 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 15,851 คนใน 4,917 ครัวเรือน หมู่บ้านที่มีประชากรมากที่สุดในบรรดา 40 หมู่บ้านคือคอซีนที่มีประชากร 2,780 คน
# ตำบลโอโซมเดเลโชมอลี
ตำบลโอโซมเดเลโชมอลี  เป็นตำบลในอำเภอกลาง เทศมณฑลแวร์แซฆอน จังหวัดอาเซอร์ไบจานตะวันออก ประเทศอิหร่าน โดยมีหมู่บ้านโทฆม์เดลเป็นเมืองหลัก

จากสำมะโนแห่งชาติใน ค.ศ. 2006 ตำบลนี้มีประชากร 6,654 คนใน 1,551 ครัวเรือน จากนั้นในสำมะโน ค.ศ. 2011 จึงมีประชากรลดลงเหลือ 6,331 คนใน 1,703 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 6,143 คนใน 1,976 ครัวเรือน หมู่บ้านที่มีประชากรมากที่สุดในบรรดา 20 หมู่บ้านคือแอฆโบลอเฆโซฟลอที่มีประชากร 1,418 คน
# กรรมกรดันเจี้ยน
เป็นซีรีส์มังงะญี่ปุ่นที่เขียนและวาดภาพโดย ได้รับการตีพิมพ์ต่อเนื่องในเว็บไซต์ ของฟุตาบาชะ ตั้งแต่เดือนมิถุนายน พ.ศ. 2563 โดยมีการรวบรวมบทต่างๆ ตีพิมพ์เป็นเล่ม(ทังโกบง)จำนวน 4 เล่ม ณ เดือนสิงหาคม พ.ศ. 2566 อนิเมะซีรีส์โทรทัศน์ที่ดัดแปลงโดยสตูดิโอโอแอลเอ็ม ออกอากาศตั้งแต่เดือนกรกฎาคมถึงกันยายน พ.ศ. 2567

 ตัวละคร 

 สื่อ 
 มังงะ 
เขียนและวาดภาพโดย โดยเริ่มออกซีรีส์ในเว็บไซต์ ของฟุตาบาชะเมื่อวันที่ 19 มิถุนายน พ.ศ. 2563 ได้ทำการรวมเล่มตีพิมพ์(ทังโกบง)เล่มแรก ได้วางจำหน่ายเมื่อวันที่ 18 กุมภาพันธ์ พ.ศ. 2564 ณ เดือนพฤษภาคม พ.ศ. 2568 มีการตีพิมพ์เป็นเล่มออกมาแล้วจำนวน 6 เล่ม สำนักพิมพ์เซนชูได้ประกาศเป็นผู้ถือลิขสิทธิ์เรื่องนี้ในฉบับภาษาไทย

 จำนวนเล่ม 

 อนิเมะ 
ได้รับการประกาศดัดแปลงเป็นซีรีส์อนิเมะทางโทรทัศน์เมื่อวันที่ 17 สิงหาคม พ.ศ. 2566 ผลิตโดยสตูดิโอโอแอลเอ็มและกำกับโดยซายากะ ยามาอิ โดยมีโทชิมิตสึ ทาเคอุจิเป็นผู้ดูแลบท ฮิโรกิ นากายามะเป็นผู้ออกแบบตัวละคร และ Pieru และ LASTorder เป็นผู้แต่งเพลง ซีรีส์นี้ออกอากาศตั้งแต่วันที่ 6 กรกฎาคมถึง 28กันยายน พ.ศ. 2567 บนบล็อกรายการ Animeism บนช่องเอ็มบีเอส, ทีบีเอส และบีเอส-ทีบีเอส เพลงเปิดคือ  ร้องโดย TrySail ส่วนเพลงปิดชื่อ  ร้องโดยนานาโอะ อาคาริ 

รายชื่อตอน

 หมายเหตุ
# เจเรมี ฟริมโปง
เจเรมี อักเยกุม ฟริมโปง (เกิด 10 ธันวาคม ค.ศ. 2000) เป็นนักฟุตบอลชาวดัตช์ ปัจจุบันเล่นในตำแหน่งแบ็กขวาให้แก่ลิเวอร์พูล สโมสรในพรีเมียร์ลีก และทีมชาติเนเธอร์แลนด์ ฟริมโปงเป็นนักเตะที่ถูกขนานนามว่าเป็นหนึ่งในแบ็คขวาที่ดีที่สุด
# ซาโวชเช
ซาโวชเช (;) เป็นหมู่บ้านในอำเภอบารานาวีชือ แคว้นแบรสต์ ประเทศเบลารุส โดยเป็นส่วนหนึ่งของเซลโซเวียตสตาโลวีชือ ในอดีตเคยเป็นส่วนหนึ่งของเซลโซเวียตเมียเจเญวีชือจนถึง ค.ศ. 2013

ประวัติ
หมู่บ้านนี้เป็นที่ตั้งของฟาร์มและคฤหาสน์แมเนอร์ของตระกูลมิตส์กีแยวิตช์ และเป็นบ้านเกิดของอาดัม มิตส์กีแยวิตช์Mickiewicz Adam Bernard  in Internetowa encyklopedia PWN หลังการแบ่งโปแลนด์ครั้งที่สามใน ค.ศ. 1795 พื้นที่นี้จึงกลายเป็นส่วนหนึ่งของจักรวรรดิรัสเซีย

ใน ค.ศ. 1806 ที่ดินนี้เป็นมรดกตกทอดของตระกูลสตือปูว์กอฟสกีและถูกรัฐบาลจักรวรรดิอายัดใน ค.ศ. 1831 เป็นบทลงโทษจากการที่ลุตส์ยัน สตือปูว์กอฟสกี มีส่วนในการก่อการกำเริบเดือนพฤศจิกายน จากนั้นในช่วง ค.ศ. 1918 ถึง 1939 หมู่บ้านนี้เป็นส่วนหนึ่งของสาธารณรัฐโปแลนด์ที่ 2 และมีการตั้งอนุสรณ์แด่มิตส์กีแยวิตช์ใน ค.ศ. 1927 ตัวเมเนอร์และพื้นที่โดยรอบสร้างขึ้นใหม่ใน ค.ศ. 1996

บุคคลสำคัญ
 อาดัม มิตส์กีแยวิตช์ (ค.ศ. 1798–1855) นักชาตินิยมและกวีชาวโปแลนด์
# เรกิชินิโนโกรุอากูโจะนินารุโซะ
เป็นซีรีส์ไลต์โนเวลญี่ปุ่น ที่เขียนโดย อิซึมิ โอกิโดะ และวาดภาพโดย จุน ฮายาเสะ เริ่มต้นจากการตีพิมพ์บนเว็บไซต์โชเซ็ตสึกะ นิ นาโรในเดือนธันวาคม 2018 ต่อมาถูกซื้อกิจการโดย Enterbrainซึ่งเริ่มตีพิมพ์เป็นไลต์โนเวลภายใต้เครือ B's Log Bunko ในเดือนสิงหาคม 2019มังงะดัดแปลงโดย อาคาริ โฮชิ เริ่มตีพิมพ์ในเว็บไซต์ขิงนืตยสาร Log Comic สำนักพิมพ์ Enterbrain ในเดือนพฤษภาคม 2020 ส่วนซีรีส์ทีวีอนิเมะที่ดัดแปลงโดยสตูดิโอมาโฮฟิล์ม เริ่มออกอากาศในเดือนตุลาคม 2024

ตัวละคร

สื่อต่างๆ
ไลต์โนเวล
เขียนโดยอิซึมิ โอกิโดะ เริ่มตีพิมพ์เป็นนิยายบนเว็บไซต์โชเซ็ตสึกะ นิ นาโร ในเดือนธันวาคม 2018 จากนั้นEnterbrain ก็เข้าซื้อกิจการ ซึ่งเริ่มตีพิมพ์เป็นไลต์โนเวลในเครือ B's Log Bunko พร้อมภาพประกอบโดย จุน ฮายาเสะ เมื่อวันที่ 15 สิงหาคม 2019 ณ เดือนมีนาคม 2024 มีการออกเล่มหกเล่ม

มังงะ
มังงะดัดแปลงที่วาดภาพประกอบโดยอาคาริ โฮชิเริ่มเผยแพร่บน เว็บไซต์มังงะในเครือ B's Log Comicของสำนักพิมพ์ Enterbrainเมื่อวันที่ 5 พฤษภาคม 2020 ได้รับการรวบรวมตีพิมพ์เป็นเล่ม (ทังโกบง)จำนวน 5 เล่ม ณ เดือนกันยายน พ.ศ. 2567

อนิเมะ
ซีรีส์โทรทัศน์อนิเมะที่ดัดแปลงได้รับการประกาศเมื่อวันที่ 9 สิงหาคม 2023 ซีรีส์นี้ผลิตโดยสตูดิโอMaho Filmและกำกับโดย Yūji Yanase โดยมี Sawako Hirabayashi รับหน้าที่ดูแลบทซีรีส์ Yūko Watabe และ Eri Kojima ออกแบบตัวละคร และ Moe Hyūga แต่งบทเพลง มีกำหนดออกอากาศในวันที่ 1 ตุลาคม 2024 ทางเครือข่ายโตเกียวเอ็มเอกซ์ มีเพลงเปิดคือ "Baddududu" ร้องโดย Liyuu ในขณะที่เพลงปิดคือ "Wacchu Ane?" ร้องโดย Rin Kurusu ครันชีโรล ได้รับลิขสิทธิ์ซีรีส์นี้

 รายชื่อตอน 

การตอบรับ
ซีรีส์นี้มียอดขายรวมมากกว่า 850,000 ชุดทั้งในรูปแบบแผ่นและดิจิทัลภายในเดือนสิงหาคม 2023

 หมายเหตุ
# ตระกูล วอน เอริช
ครอบครัววอน เอริชเป็นครอบครัวมวยปล้ำอาชีพชาวอเมริกัน มีพื้นเพมาจากเท็กซัส นามสกุลจริงของพวกเขาคือ แอดคิสสัน แต่สมาชิกทุกคนที่ทำธุรกิจมวยปล้ำได้ใช้ชื่อว่า "Von Erich" ตามชื่อผู้เฒ่าครอบครัว Fritz Von Erich (Jack Adkisson) แจ็คใช้ชื่อนี้เป็นส่วนหนึ่งของกลไกมวยปล้ำของเขา (เช่น ตัวละครในสังเวียน) เนื่องจากเดิมทีเขาแสดงบทอธรรมของนาซี ด้วยเหตุนี้เขาจึงใช้ชื่อภาษาเยอรมัน

เมื่อฟริตซ์เสียชีวิตด้วยโรคมะเร็งในบ้านเดนตันเคาน์ตี้ของเขาในปี 1997 เมื่ออายุ 68 ปี ลูกชายห้าคนจากทั้งหมดหกคนของเขาได้เสียชีวิตก่อนเขา โดยสามคนฆ่าตัวตาย แจ็ค บาร์ตัน จูเนียร์ บุตรหัวปีของเขา ถูกไฟฟ้าช็อตโดยบังเอิญจากสายไฟล้มและจมน้ำตายในแอ่งน้ำเมื่ออายุ 6 ขวบในปี 2502 นอกบ้านที่น้ำตกไนแอการา ในปี 1984 David Von Erich เสียชีวิตในโรงแรมแห่งหนึ่งในโตเกียวด้วยอาการลำไส้อักเสบเมื่ออายุ 25 ปี Mike, Chris และ Kerry ล้วนเสียชีวิตจากการฆ่าตัวตาย ไมค์เสพยา Placidyl เกินขนาดใกล้กับทะเลสาบ Lewisville ในปี 1987 เมื่ออายุ 23 ปี คริสยิงตัวเองเข้าที่ศีรษะด้วยปืนพก 9 มม. ในปี 1991 เมื่ออายุ 21 ปี และ Kerry ยิงตัวเองที่หน้าอกในสนามของครอบครัวในปี 1993 เมื่ออายุ 33 ปี อีริชเป็นลูกชายคนสุดท้ายที่รอดชีวิต

การเสียชีวิตเหล่านี้เป็นพื้นฐานสำคัญของตำนานที่แพร่หลายเกี่ยวกับการสาปแช่งครอบครัว คำว่า "คำสาปวอน เอริช" ยังใช้เรียกขานเรียกขานถึงเหตุการณ์ต่อเนื่องที่นำไปสู่การเสียชีวิตของพี่ชายแต่ละคน รวมถึงโศกนาฏกรรมที่เกี่ยวข้อง (เช่น การเสียชีวิตของลูกสาววัยสองเดือนของ SIDS ของเดวิด วอน เอริช ในปี 1978) เรื่องราวของครอบครัววอน เอริชถูกนำเสนอเป็นเรื่องราวเตือนใจเกี่ยวกับอิทธิพลของผู้ปกครองและอันตรายต่างๆ ของธุรกิจมวยปล้ำอาชีพ

การมีส่วนร่วมในวงการมวยปล้ำของ The Von Erichs ดำเนินต่อไปจนถึงรุ่นที่สาม: Marshall และ Ross ลูกชายของ Kevin เริ่มมวยปล้ำในปี 2012 และ Lacey ลูกสาวของ Kerry เริ่มปล้ำตั้งแต่ปี 2007 จนกระทั่งรีไทร์ในปี 2010

ตระกูลวอน เอริชได้รับการเสนอชื่อเข้าสู่หอเกียรติยศของ WWE ประจำปี 2009

 ผังตระกูล 

† = เสียชีวิต

 ผลงานความสำเร็จ 
 WWE
 WWE Hall of Fame (Class of 2009)
# อำเภออาวะ (จังหวัดชิบะ)
อำเภออาวะ  เป็นอำเภอที่ตั้งอยู่ในจังหวัดชิบะ ประเทศญี่ปุ่น มีขนาดพื้นที่ทั้งสิ้น  ณ วันที่ 1 เมษายน ค.ศ. 2024 อำเภอนี้มีจำนวนประชากรประมาณ 6,324 คน และมีความหนาแน่นของประชากร 140 คนต่อตารางกิโลเมตร อำเภออาวะในปัจจุบันประกอบด้วยเทศบาลเพียงแห่งเดียวคือ เมืองเคียวนัง

 ประวัติศาสตร์ 
อำเภออาวะเป็นหนึ่งในอำเภอของแคว้นในอดีตที่ชื่อแคว้นคาซูซะ และเดิมครอบคลุมพื้นที่ทางตอนใต้สุดของคาบสมุทรโบโซทั้งหมด ต่อมาใน ค.ศ. 718 พื้นที่บริเวณนี้ได้แยกออกมาจากแคว้นคาซูซะตั้งเป็นแคว้นอาวะ ซึ่งมีอยู่เรื่อยมาจนถึงการฟื้นฟูเมจิใน ค.ศ. 1868

thumb|แผนที่อดีตเมืองและหมู่บ้านในอำเภออาวะเมื่อ ค.ศ. 1897 พื้นที่สีต่าง ๆ แสดงถึงเทศบาลในปัจจุบัน สีแดงคือนครทาเตยามะ, สีชมพูคือนครคาโมงาวะ, สีม่วงคือนครมินามิโบโซ, และสีส้มคือเมืองเคียวนัง

ในการปฏิรูปที่ดินในยุคเมจิตอนต้น แคว้นอาวะถูกแบ่งออกเป็น 4 อำเภอใน ค.ศ. 1868 ได้แก่ อำเภออาวะ , อำเภออาซาอิ , อำเภอนางาซะ  และอำเภอเฮ (เดิมเรียกอำเภอเฮงูริ) ในขณะที่จัดตั้ง อำเภออาวะประกอบด้วยหมู่บ้านขนาดเล็ก 93 หมู่บ้าน แบ่งกันปกครองจำนวนเท่า ๆ กันระหว่างแคว้นศักดินาทาเตยามะและแคว้นศักดินานางาโอะ หมู่บ้านเหล่านี้ได้ควบรวมกันเมื่อ ค.ศ. 1889 กลายเป็น 2 เมือง (เมืองเทเตยามะ และเมืองโฮโจ) และ 9 หมู่บ้าน ต่อมาใน ค.ศ. 1897 อำเภออาซาอิ อำเภอเฮ และอำเภอนางาซะถูกรวมเข้ากับอำเภออาวะ ซึ่งในขณะนั้นอำเภออาวะประกอบด้วย 7 เมืองและ 37 หมู่บ้าน ต่อมาอำเภออาวะก็ค่อย ๆ ลดขนาดลงจากการที่มีเทศบาลแยกออกไปจัดตั้งเทศบาลนคร และปัจจุบันเหลือเมืองเคียวนังเพียงแห่งเดียว

 การควบรวมเทศบาล 
 11 กุมภาพันธ์ ค.ศ. 2005 เมืองอามัตสึโกมินาโตะถูกรวมเข้ากับนครคาโมงาวะ
 20 มีนาคม ค.ศ. 2006 เมืองจิกูระ, มารูยามะ, ชิราฮามะ, โทมิอูระ, โทมิยามะ และวาดะ และหมู่บ้านมิโยชิ รวมเข้าด้วยกันเพื่อก่อตั้งนครมินามิโบโซ
# อันเดร ลือเซนสตึน
อันเดร ลือเซนสตึน  เกิดวันที่ 27 ตุลาคม ค.ศ. 1988 ที่ออสโล ประเทศนอร์เวย์ เป็นผู้รักษาประตูฮอกกี้น้ำแข็งระดับอาชีพชาวนอร์เวย์ ปัจจุบันเขาเล่นให้แก่สโมสรฮอกกี้น้ำแข็งเฮกิในลีกเมสติส ซึ่งเป็นลีกระดับสองของประเทศฟินแลนด์ และลือเซนสตึนเคยเล่นให้แก่ทีมสโมสรฮอกกี้น้ำแข็งลิลเลอฮาเมอร์ตั้งแต่ ค.ศ. 2004 ถึง 2007 เขาเล่นให้แก่ทีมเยาวชนขององค์กรดังกล่าว เช่นเดียวกับการปรากฏตัวร่วมกับทีมชั้นยอด เมื่อเริ่มต้นในฤดูกาล 2007–2008 เขาได้เล่นให้แก่ทีมระดับสูงอย่างสตาวังเงอร์ออยเลอส์เป็นหลัก

นอกจากนี้ ลือเซนสตึนได้รับเลือกให้เล่นให้แก่ฮอกกี้น้ำแข็งชายทีมชาตินอร์เวย์ในโอลิมปิกฤดูหนาว 2010 ซึ่งก่อนหน้านี้เขาเคยเป็นตัวแทนของประเทศนอร์เวย์ในการแข่งฮอกกี้น้ำแข็งชิงแชมป์โลก รุ่นอายุไม่เกิน 18 ปี 2006, ฮอกกี้น้ำแข็งเยาวชนชิงแชมป์โลก 2007 และ 2008 รวมถึงฮอกกี้น้ำแข็งชายชิงแชมป์โลก 2008 และ 2009

 แหล่งข้อมูลอื่น
# กุลภัสสรณ์ เสณีตันติภากุล
กุลภัสสรณ์ เสณีตันติภากุล (เกิด 26 กรกฎาคม พ.ศ. 2532) ชื่อเล่น มะปราง เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3

 ประวัติ 
กุลภัสสรณ์ ชื่อเดิม วิรากานต์ เสณีตันติกุล เกิดที่กรุงเทพมหานคร มีชื่อเล่นว่า มะปราง เกิด 26 กรกฎาคม 2532 จบการศึกษาระดับมัธยมศึกษาตอนปลายที่โรงเรียนหอวัง ระดับปริญญาตรีและระดับปริญญาโท คณะบริหารธุรกิจ สาขาการจัดการ มหาวิทยาลัยรังสิตดารา รับปริญญา มหาวิทยาลัยรังสิต 2555

 การทำงาน 
กุลภัสสรณ์เข้าสู่วงการจากการประกวดเวที Miss Hack ได้รับรางวัลชนะเลิศ ทำให้เธอได้เป็นหนึ่งในสมาชิกกลุ่มพาวเวอร์ทรี และได้เซ็นสัญญาเป็นนักแสดงในสังกัดช่อง 3 มีละครเรื่องแรกคือเรื่อง เจ้าสาวบ้านไร่ เมื่อปี พ.ศ. 2549 รับบทเป็น นุสรา ก่อนที่จะมารู้จักกันในบทบาท ลำดวน ในละครเรื่อง ทองเนื้อเก้าชาวเน็ตอวย ลำยง ลำดวน ทองเนื้อเก้า เล่นถึงบทบาท ด่าแทนคนดู และยังมีผลงานพิธีกรในปีนั้นอีกด้วย

จากนั้นเธอก็มีละครอย่างต่อเนื่องจนกระทั่งกลับมาเป็นที่พูดถึงในบทบาท น้ำ จากละครเรื่อง ร้อยเล่ห์มารยา เมื่อปี พ.ศ. 2563 และบทบาท เอี้ยง จากละครพีเรียดเรื่อง ลายกินรี  ปี พ.ศ. 2565

 ชีวิตส่วนตัว 
ปัจจุบันกุลภัสสรณ์ ได้เข้าพิธีวิวาห์กับ พ.ต.ต.ชร พรประกฤต เมื่อวันที่ 14 มีนาคม พ.ศ. 2565มะปราง วิรากานต์ จูงมือเจ้าบ่าวเข้าประตูวิวาห์สุดหวาน ชุดเจ้าสาวสวยมาก และให้กำเนิดลูกชายคนแรกชื่อว่า เชน ณภัทรเกิดเมื่อวันที่ 29 มกราคม พ.ศ. 2567

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 พ.ศ.  เรื่อง  บทบาท 2549  เจ้าสาวบ้านไร่  นุสรา น่ารัก  อารยา 2552  พ่อมาลัยริมทาง  เนตรดารา (ดาว) ผู้ใหญลีกับนางมา  วลัยสมร / ปทุม2554 เรือนหอรอเฮี้ยน  พิไลพร (หนูดี)  ปลาไหลป้ายแดง  พิสินี พิมมาลา  อินทุพร 2555 รักเกิดในตลาดสด  ณดา  คุณสามีกำมะลอที่รัก  มินท์ 2556 ดอกอ้อสายขวัญ  สิตา  ทองเนื้อเก้า  ลำดวน 2557  เวียงร้อยดาว  ดาราเรศ  เสน่หาสัญญาแค้น  มิ้ลค์  เพลิงฉิมพลี  ประกาย 2558  แก้วตาหวานใจ  สริดา  ตามรักคืนใจ  พวง 2559  เพียงชายคนนี้ไม่ใช่ผู้วิเศษ  มาเรียม (รับเชิญ)  นางทาส  แอบ2560  เพชรกลางไฟ จัน ที่หนี้มีรัก  สายรุ้ง / รุ้งริ้ง  เล่ห์ลับสลับลาย อจลา  รักหลงโรง โรสิตา (โรซี่)2561นางบาป เดือน2562ด้ายแดง ลี่เจิน2563ระบำเมฆ นงคราญดั่งดวงหฤทัย กะวานวาสนารัก สุดสวย เทพทอง (สวย)ร้อยเล่ห์มารยา นิภา2564ดวงใจในมนตรา อรให้รักพิพากษา Dare To Love น้ำHelp me คุณผีช่วยด้วย ปวีณา2565 มามี้ที่รัก ครูเจนสุดา (รับเชิญ)ลายกินรี เอี้ยง2566 ชายแพศยา ขนุน (หนุน)2567 ลมเล่นไฟ"ลมเล่นไฟ" ร้อนแรง ทำโซเชียลเดือด ทุบเรตติ้ง นิวไฮ 2 ตอนรวด หลิวดวงใจเทวพรหม ตอน ดุจอัปสรวราภรณ์ ธราพรกูล (ปู) (รับเชิญ) สามสาวโคกอีแร้ง   รักได้หรือ Young ?
# เขตคิตะ (ไซตามะ)
คิตะ  เป็นหนึ่งในสิบเขตของนครไซตามะ จังหวัดไซตามะ ตั้งอยู่ทางทิศตะวันตกเฉียงเหนือของนครไซตามะ มีพื้นที่ 16.86 ตางรางกิโลเมตร ในปี 2021 มีจำนวนประชากร 148,935 คน
# วอลเลย์บอลชายชิงแชมป์แอฟริกา 2023
วอลเลย์บอลชายชิงแชมป์แห่งชาติแอฟริกา 2023  เป็นการแข่งขันครั้งที่ 21 ของวอลเลย์บอลชายชิงแชมป์แห่งชาติแอฟริกา จัดขึ้นโดยสมาพันธ์วอลเลย์บอลแอฟริกา ซึ่งมีกำหนดจัดขึ้นที่ไคโร ประเทศอียิปต์ ระหว่างวันที่ 3–13 กันยายน ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลชายชิงแชมป์โลก 2025 ในฐานะตัวแทนทวีปแอฟริกา

 การแบ่งกลุ่ม 
ผลการจับสลากการแบ่งกลุ่มได้รับการประกาศเมื่อวันที่ 16 สิงหาคม ค.ศ. 2023

กลุ่มเอกลุ่มบีกลุ่มซีกลุ่มดี

สนามแข่งขัน
ไคโรCairo Stadium Indoor Halls Complexฮอลล์ 2ฮอลล์ 3ความจุ: 1,620ความจุ: 1,500200px200px

 รอบแบ่งกลุ่ม 
เวลาในตารางการแข่งขันเป็นเวลาท้องถิ่น (UTC+03:00)

กลุ่มเอ

กลุ่มบี

กลุ่มซี

กลุ่มดี

 รอบสุดท้าย 
เวลาในตารางการแข่งขันเป็นเวลาท้องถิ่น (UTC+03:00)

รอบจัดอันดับ 9–15

รอบจัดอันดับ 9–15

รอบจัดอันดับ 13–15

รอบจัดอันดับ 9–12

รอบชิงอันดับที่ 13

รอบชิงอันดับที่ 11

รอบชิงอันดับที่ 9

รอบจัดอันดับ 5–8

5th–8th semifinals

7th place match

5th place match

สายการแข่งขัน

รอบ 15 ทีมสุดท้าย

รอบก่อนรองชนะเลิศ

รอบรองชนะเลิศ

รอบชิงอันดับที่ 3

รอบชิงชนะเลิศ

 อันดับการแข่งขัน 

ทีมอันดับ456789101112131415
 ผ่านการคัดเลือกเข้าแข่งขันวอลเลย์บอลชิงแชมป์โลก 2025
# ศาลหลักเมือง (แก้ความกำกวม)
ศาลหลักเมือง เป็นชื่อเรียกสถานที่ศักดิ์สิทธิ์อันเป็นที่ตั้งของหลักเมือง อาจหมายถึง:

 ศาลหลักเมืองกรุงเทพมหานคร
 ศาลหลักเมืองนครราชสีมา
 ศาลหลักเมืองสุพรรณบุรี
 ศาลหลักเมืองอุดรธานี
 หลักเมือง (อุทยานประวัติศาสตร์สุโขทัย)
 เสาสะดือเมืองเชียงราย
 ศาลหลักเมืองผิงเหยา
 ศาลเจ้าพ่อหลักเมืองเซี่ยงไฮ้
# อำเภอฮุบัยช์
อำเภอฮุบัยช์  เป็นอำเภอในเขตผู้ว่าการอิบบ์ ประเทศเยเมน ณ ค.ศ. 2003 อำเภอนี้มีประชากร 105,998 คน
# รัฐบัญญัติปัญญาประดิษฐ์
รัฐบัญญัติปัญญาประดิษฐ์  หรือ รัฐบัญญัติเอไอ (AI Act)  เป็นข้อบังคับของสหภาพยุโรปเกี่ยวกับปัญญาประดิษฐ์

รัฐบัญญัตินี้วางกรอบในการจัดระเบียบและกรอบทางกฎหมายร่วมกันสำหรับปัญญาประดิษฐ์ในสหภาพยุโรป รัฐบัญญัตินี้คณะกรรมาธิการยุโรปเสนอในวันที่ 21 เมษายน 2021 ผ่านรัฐสภายุโรปในวันที่ 13 เมษายน 2024 และได้รับอนุมัติเป็นเอกฉันท์จากคณะมนตรีแห่งสหภาพยุโรปในวันที่ 21 พฤษภาคม 2024 รัฐบัญญัตินี้จัดตั้งคณะกรรมการปัญญาประดิษฐ์แห่งยุโรป (European Artificial Intelligence Board) เพื่อส่งเสริมความร่วมมือระดับชาติและสร้างความมั่นใจว่าจะมีการปฏิบัติตามข้อบังคับ เช่นเดียวกับข้อบังคับการคุ้มครองข้อมูลทั่วไป รัฐบัญญัติเอไอนี้มีผลนอกอาณาเขตของสหภาพยุโรป ตราบที่มีผู้ใช้งานอยู่ภายในสหภาพยุโรป

รัฐบัญญัตินี้ครอบคลุมปัญญาประดิษฐ์ในสาขาต่าง ๆ ยกเว้นระบบปัญญาประดิษฐ์ที่ใช้เฉพาะการทหาร ความมั่นคงของชาติ การวิจัย และการใช้งานที่ไม่ใช่ในเชิงวิชาชีพ ในฐานะที่เป็นข้อบังคับสำหรับผลิตภัณฑ์ รัฐบัญญัตินี้มิได้ให้สิทธิต่าง ๆ แก่ปัจเจกบุคล แต่มีไว้จัดระเบียบผู้ให้บริการระบบปัญญาประดิษฐ์และหน่วยงานที่ใช้ปัญญาประดิษฐ์ในเชิงวิชาชีพ ร่างรัฐบัญญัติได้รับการตรวจแก้เพื่อให้รองรับความนิยมที่พุ่งสูงขึ้นของระบบปัญญาประดิษฐ์ช่วยสร้าง เช่น ChatGPT ซึ่งมีขีดความสามารถที่ไม่สอดรับกับกรอบการทำงานหลักของร่างเดิม นอกจากนี้ยังมีการวางแผนว่าจะมีข้อกำหนดสำหรับระบบเอไอเชิงสังเคราะห์ที่มีขีดจำกัดสูงที่มีผลกระทบเชิงระบบ

หมายเหตุ